《御沟柳》
宋代·陈执中

一度春来一度新，翠光长得照龙津。
君王自爱天然态，恨杀昭阳学舞人。

作者简介：（990—1059）宋洪州南昌人，字昭誉。陈恕子。以父任为秘书省正字。向真宗进《演要》，乞立太子，擢右正言。仁宗庆历初以工部侍郎再知青州，镇压王伦。四年，召拜参知政事。累迁至同中书门下平章事、昭文馆大学士。凡权势者所引为三司勾当公事及监场务官，皆奏罢之。在中书八年，人不敢以私事相求。以事劾罢，出判亳州。以司徒、岐国公致仕。卒谥恭。